b'\n_START_ARTICLE_\nHotepibre\n_START_SECTION_\nDru\xc5\xbeina\n_START_PARAGRAPH_\nFaraonovo popolno ime (nomen) Kemau Siharned\xc5\xbeheritef pomeni "Kemauov sin, Hor, ki je prevzel njegovo mo\xc4\x8d". Iz imena je mo\xc4\x8d sklepati, da je bil sin svojega predhodnika Ameni Kemaua in vnuk Amenemheta V.   Ryholt razen tega domneva, da ga je nasledil faraon Iufni, ki bi lahko bil njegov brat ali stric. Po kratki Iufnijevi vladavini je prestol pre\xc5\xa1el na drugega vnuka Amenemheta V. z imenom Ameni Antef Amenemhet VI.\n_START_SECTION_\nDokazi\n_START_PARAGRAPH_\nv Qantirju (Khatana) je bil odkrit kip s Hotepibrejevim imenom, posve\xc4\x8den bogu Ptahu. Kje je kip prvotno stal, ni znano. Tempeljski blok iz El Atavle, na katerem je njegovo ime, je zdaj v Kairskem muzeju (Temp 25.4.22.3). Faraon je znan tudi po ceremonialnem kiju, odkritem v tako imenovanem Templju gospodarja koz v Ebli v sodobni severni Siriji. Kij je bil Hotepibrejevo darilo njegovemu sodobniku, eblaitskemu kralju Immeji. Hotepibreja se v\xc4\x8dasih \xc5\xa1teje za graditelja pala\xc4\x8de, nedavno odkrite v Tell El Dabaji, nekdanjem Avarisu.'